CELEX: 32021D1024
Language: da
Date: 2021-06-18 00:00:00
Title: Rådets afgørelse (EU) 2021/1024 af 18. juni 2021 om ændring af afgørelse 2009/908/EU om fastsættelse af gennemførelsesforanstaltninger til Det Europæiske Råds afgørelse om udøvelsen af formandskabet for Rådet, og om formandskabet for Rådets forberedende organer

24.6.2021   
               
               
                  DA
               
               
                  Den Europæiske Unions Tidende
               
               
                  L 224/20
               
            
         RÅDETS AFGØRELSE (EU) 2021/1024
         af 18. juni 2021
         om ændring af afgørelse 2009/908/EU om fastsættelse af gennemførelsesforanstaltninger til Det Europæiske Råds afgørelse om udøvelsen af formandskabet for Rådet, og om formandskabet for Rådets forberedende organer
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union,
         under henvisning til traktaten om Den Europæiske Unions funktionsmåde,
         under henvisning til Det Europæiske Råds afgørelse 2009/881/EU af 1. december 2009 om udøvelsen af formandskabet for Rådet (1), særlig artikel 4, og
         ud fra følgende betragtninger:
         
                     (1)
                  
                  
                     Ved afgørelse 2009/908/EU (2) fastsatte Rådet gennemførelsesforanstaltninger til Det Europæiske Råds afgørelse 2009/881/EU. De forberedende organer, hvis formandskab ikke varetages af det halvårlige formandskab, er anført i bilag III til afgørelse 2009/908/EU, jf. artikel 2, stk. 3, i Det Europæiske Råds afgørelse 2009/881/EU.
                  
               
                     (2)
                  
                  
                     I overensstemmelse med bilag III til afgørelse 2009/908/EU er Gruppen vedrørende Juridisk Databehandling opført blandt de af Rådets forberedende organer, hvis formandskab varetages af Generalsekretariatet for Rådet.
                  
               
                     (3)
                  
                  
                     I lyset af erfaringerne med og typen af de opgaver, der udføres af Gruppen vedrørende Juridisk Databehandling, bør formandskabet for denne varetages af det halvårlige formandskab.
                  
               
                     (4)
                  
                  
                     Afgørelse 2009/908/EU bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I bilag III til afgørelse 2009/908/EU udgår »Gruppen vedrørende Juridisk Databehandling«.
         
         
            Artikel 2
            Denne afgørelse træder i kraft på dagen for vedtagelsen.
            Den finder anvendelse fra den 1. juli 2021.
            Den offentliggøres i Den Europæiske Unions Tidende.
         
         
            Udfærdiget i Luxembourg, den 18. juni 2021.
            
               
                  På Rådets vegne
               
               J. LEÃO
               
                  Formand
               
            
         
         
            (1)  EUT L 315 af 2.12.2009, s. 50.
         
            (2)  Rådets afgørelse 2009/908/EU af 1. december 2009 om fastsættelse af gennemførelsesforanstaltninger til Det Europæiske Råds afgørelse om udøvelsen af formandskabet for Rådet, og om formandskabet for Rådets forberedende organer (EUT L 322 af 9.12.2009, s. 28).